Diari Oficial de la Generalitat Valenciana


Sumari del DOGV 4746, del 05-05-2004 (2004/3921)

RESOLUCIÓ de 8 d'abril de 2004, de la secretària autonòmica de Cultura, per la qual es concedixen les ajudes a les galeries d'art valencianes admeses en Arco Ifema/Fira de Madrid, convocades per l'Orde de 25 de febrer de 2004 (DOGV núm. 4.711 de 12.03.2004).
------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4746

Data del DOGV
:   05-05-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/3921


Organisme emissor
:   Conselleria de Cultura, Educació i Esport

Tipus de document
:   Resolució

RESOLUCIÓ de 8 d'abril de 2004, de la secretària autonòmica de Cultura, per la qual es concedixen les ajudes a les galeries d'art valencianes admeses en Arco Ifema/Fira de Madrid, convocades per l'Orde de 25 de febrer de 2004 (DOGV núm. 4.711, de 12.03.2004). [2004/M3921]
  
Convocat per l'Orde de 25 de febrer de 2004 de la Conselleria de Cultura, Educació i Esport el concurs públic per a la concessió d'ajudes a les galeries d'art valencianes admeses en Arco Ifema/Fira de Madrid (DOGV núm. 4.711, de 12.03.2004).
  
Vista la proposta de concessió de les ajudes formulada per la comissió avaluadora del concurs en la reunió del dia 7 d'abril de 2004, i d'acord amb el que disposa la base cinquena de l'annex de l'orde de convocatòria, resolc:
  
Adjudicar el crèdit a càrrec de l'aplicació pressupostària 62.06.59.217.02.7, codi de línia T 2163000, del pressupost de la Generalitat Valenciana per al 2004 per un import global de trenta-tres mil noranta-nou euros i noranta-set cèntims (33.099,97 euros), a favor de les galeries d'art concursants i amb les dotacions econòmiques detallades a continuació:
  
- Galería Tomás March, SL: tres mil nou-cents vint-i-huit euros i setanta cèntims (3.928,70 e).
  
- Galería Quattro, SL: tres mil huit-cents huitanta-nou euros i quaranta cèntims (3.889,40 e).
  
- Lucas Art Consulting, SL: dos mil quatre-cents trenta-sis euros (2.436 e).
  
- My Name's Lolita Art: tres mil cinc-cents trenta-sis euros (3.536 e).
  
- Val i 30, SL: tres mil huit-cents huitanta-nou euros i quaranta cèntims (3.889,40 e).
  
- Visor (Associació Cultural Visor Centre Fotogràfic): dos mil huit-cents vint-i-huit euros i setanta cèntims (2.828,70 e).
  
- Galería Luis Adelantado: cinc mil set-cents noranta-cinc euros (5.795 e).
  
- Cànem Galeria: dos mil huit-cents vint-i-huit euros i setanta cèntims (2.828,70 e).
  
- Galería Punto: tres mil nou-cents seixanta-huit euros i set cèntims (3.968,07 e).
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament recurs de reposició o directament recurs contenciós administratiu, en els terminis i davant dels òrgans indicats a continuació:
  
a) El recurs de reposició haurà d'interposar-se davant de l'òrgan que dicta el present acte en el termini d'un mes a comptar des de l'endemà de la notificació.
  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació.